Dacia Spring va fi produsă în China. "6 din 10 mașini electrice sunt comercializate acolo".
Costurile maşinilor electrice nu permit producţia Dacia în România. China este cea mai mare piaţă pentru maşinile electrice. 60% din maşinile electrice sunt vândute în China.
Volumele de vânzări vor determina dacă în viitor Dacia Spring ar putea sau nu, să fie produsă în România. Din raţiuni de cost, Dacia Spring va fi produsă în China. În România există două proiecte de fabrici de baterii pentru maşini electrice. Atât Ungaria cât şi Polonia au deja astfel de fabrici, iar în Ungaria deja se produc motoare pentru maşini electrice. Mihai Bordeanu, directorul de marketing la nivel global Dacia: "Am ales China pentru că reprezintă cea mai mare piaţă de automobile electrice din lume. 6 maşini electrice din 10 sunt comercializate acolo. Asta a permis dezvoltarea unui ecosistem nu numai pentru distribuţia de maşini, dar şi pentru producţia de maşini, la nişte costuri, la un raport calitate preţ extraordinar. Şi ştiţi foarte bine că asta căutăm pentru Dacia.".